# పెద్దరికం

| పెద్దరికం |
| --- |
|  |
| దర్శకత్వం | ఏ.ఎం.రత్నం |
| రచన | ఎ. ఎం. రత్నం (స్క్రీన్ ప్లే), పరుచూరి బ్రదర్స్ (మాటలు) |
| కథ | సిద్ధిక్ లాల్ |
| నిర్మాత | ఎ. ఎం రత్నం |
| తారాగణం | జగపతిబాబు , సుకన్య |
| ఛాయాగ్రహణం | ఎస్. గోపాల్ రెడ్డి |
| కూర్పు | గౌతంరాజు |
| సంగీతం | రాజ్ - కోటి |
| నిర్మాణ సంస్థ | సూర్య చిత్ర  |
| సినిమా నిడివి | 134 ని |
| దేశం | భారతదేశం |
| భాష | తెలుగు |

**పెద్దరికం**  1992లో ఎ. ఎం. రత్నం స్వీయ నిర్మాణ, దర్శకత్వంలో విడుదలై ఘనవిజయం సాధించిన తెలుగు చిత్రము. ఇందులో జగపతి బాబు, సుకన్య నాయకా నాయికలుగా నటించారు. ఇతర ముఖ్యపాత్రల్లో ఎన్. ఎన్. పిళ్ళై, భానుమతి నటించారు. రాజ్ కోటి సంగీత దర్శకత్వం వహించిన ఈ చిత్రంలోని పాటలు ప్రేక్షకాదరణ పొందాయి. ఈ చిత్రం మలయాళంలో విజయం సాధించిన గాడ్‌ఫాదర్ చిత్రానికి పునర్నిర్మాణం. మళ్ళీ 2004 లో హిందీ సినిమా హల్చల్ గానూ రీమేక్ అయ్యింది. కథానాయిగా సుకన్యకు ఇది తొలి తెలుగు చిత్రం.

## కథ

అడుసుమిల్లి బసవపున్నమ్మ (భానుమతీ రామకృష్ణ), పర్వతనేని పరశురామయ్య (ఎన్. ఎన్. పిళ్ళై) కుటుంబాల మధ్య వైరం ఉంటుంది. బసవపున్నమ్మ మనవరాలు జానకి (సుకన్య) పెళ్ళి పరశురామయ్య కుటుంబం కారణంగా చెడిపోతుంది. దాంతో బసవపున్నమ్మ వారి మీద పగ తీర్చుకోవడానికి జానకిని పరశురామయ్య చిన్న కొడుకు కృష్ణమోహన్ (జగపతి బాబు) ను ప్రేమించినట్లు నాటకమాడుతుంది. ఒకర్నొకరు అవమానించుకోవడానికి ప్రయత్నించి వారు నిజంగానే ప్రేమించుకుంటారు. దాంతో వారి రెండు కుటుంబాల మధ్య మళ్ళీ గొడవలు చెలరేగుతాయి. ఆ గొడవలను అంతా సర్దుబాటు చేసి ఆ రెండు కుటుంబాలు ఎలా కలిశాయో తెలిపేదే మిగతా కథ.

## తారాగణం

* అడుసుమిల్లి బసవపున్నమ్మ గా భానుమతి
* పర్వతనేని పరశురామయ్య గా ఎన్.ఎన్. పిళ్ళై
* బలరాముడు గా విజయ కుమార్
* కృష్ణమోహన్ గా జగపతి బాబు
* జానకి గా సుకన్య
* సాంబశివుడు గా మన్నవ బాలయ్య
* ప్రసాద్ గా సుధాకర్
* లాయరు గా అల్లు రామలింగయ్య
* లాయరు గా పరుచూరి వెంకటేశ్వరరావు
* మల్లికార్జునుడు గా నర్రా వెంకటేశ్వర రావు
* చలపతి రావు
* నరసింహం గా రామిరెడ్డి
* రామకృష్ణ గా చంద్రమోహన్
* లలిత గా కవిత
* వీరభద్రం గా ఉదయ ప్రకాష్
* సాధన

## నిర్మాణం

ఈ సినిమాలో మలయాళంలో సిద్ధిక్ లాల్ దర్శకత్వంలో వచ్చిన గాడ్ ఫాదర్ అనే విజయవంతమైన చిత్రానికి పునర్నిర్మాణం. స్వీయ దర్శకత్వంలో ఈ సినిమాను తెరకెక్కించదలుచుకున్న ఎ. ఎం. రత్నం మొదట్లో ఎవరైనా స్టార్ హీరోని కథానాయకుడిగా పెడదామనుకున్నాడు. కానీ ఏదైనా తేడా వస్తే మొదటికే మోసం వస్తుందని భావించి అప్పటికి పెద్దగా వెలుగులోకి రాని, మంచి విజయం కోసం ఎదురుచూస్తున్న జగపతిబాబుని కథానాయకుడిగా ఎన్నుకున్నాడు. అప్పటికే తమిళ చిత్రాలలో కథానాయికగా నటిస్తున్న సుకన్య ఈ చిత్రంతో తెలుగులో కథానాయికగా పరిచయమయ్యింది. ఇందులో ముఖ్యమైన పర్వతనేని పరశురామయ్య నలుగురు కొడుకుల తండ్రి పాత్రలో ఎన్. ఎన్. పిళ్ళై నటించారు. ఈయన కేరళనాట ప్రముఖ రచయిత, స్వాతంత్ర్య సమరయోధుడు, నటుడు. ఆయన కొడుకులుగా విజయ్ కుమార్, రామిరెడ్డి, చంద్రమోహన్, జగపతి బాబు నటించారు. మాతృకలో ఆయన పోషించిన పాత్ర తెలుగులో కూడా ఆయనే పోషించాడు. ఆయనకు ధీటైన పాత్ర భానుమతిది. ఈమె కొడుకులుగా ఎం. బాలయ్య, చలపతిరావు, నర్రా వెంకటేశ్వరరావు నటించారు. జగపతి బాబు స్నేహితుడిగా నటించిన సుధాకర్ మంచి హాస్యాన్ని పండించే కీలకమైన సహాయ పాత్ర.

మలయాళ కథలు స్క్రీన్ ప్లే, దర్శకత్వం ఎ. ఎం. రత్నం బాధ్యతలు వహించగా పరుచూరి సోదరులు మాటలు రాశారు.

## విడుదల, ఫలితం

ఈ సినిమా 1992 జూన్ 18న విడుదల అయింది. మొదట్లో అంతగా జనాలను ఆకర్షించలేదు. నెమ్మదిగా ప్రేక్షకుల సంఖ్య పెరిగి మంచి జనాదరణ దక్కించుకుంది.

## సాంకేతికవర్గం

* దర్శకుడు: ఎ.ఎం.రత్నం
* కథ: సిద్దిక్ లాల్
* సంగీతం: రాజ్ కోటి
* చిత్రానువాదం: ఎ.ఎం.రత్నం
* మాటలు: పరుచూరి బ్రదర్స్
* గీత రచయితలు: వడ్డేపల్లి కృష్ణ, భువన చంద్ర
* గాయనీ గాయకులు: స్వర్ణలత, కె.ఎస్.చిత్ర, శ్రీపతి పండితారాధ్యుల బాలసుబ్రహ్మణ్యం, కె.జె.ఏసుదాస్
* ఛాయా గ్రహణం: ఎస్.గోపాల్ రెడ్డి
* ఎడిటింగ్: గౌతంరాజు
* నిర్మాత: ఎ.ఎం.రత్నం
* నిర్మాణ సంస్థ: శ్రీసూర్యా మూవీస్
* విడుదల:1992.

## పాటలు

1. ఇదేలే తరతరాల చరితం , రచన: భువన చంద్ర గానం. కె. జె. యేసు దాస్, స్వర్ణలత
2. ముద్దుల జానకి పెళ్ళికి రచన: వడ్డేపల్లి కృష్ణ , గానం. కె ఎస్ చిత్ర
3. నీ నవ్వే చాలు పూబంతి , రచన: భువన చంద్ర, గానం. ఎస్ పి బాలసుబ్రహ్మణ్యం
4. ప్రియతమా ప్రియతమా తరగని పరువమా, రచన: భువన చంద్ర, గానం. ఎస్ పి బాలసుబ్రహ్మణ్యం, కె ఎస్ చిత్ర

## మూలాలు

## బయటి లంకెలు